b'\n_START_ARTICLE_\nKulangot\n_START_PARAGRAPH_\nKulangot ovat Norsunluurannikon koillisosassa Komo\xc3\xa9- ja Musta Volta -jokien v\xc3\xa4lisell\xc3\xa4 alueella asuva kansa. He puhuvat nigeril\xc3\xa4is-kongolaisten kielten gurilaiseen ryhm\xc3\xa4\xc3\xa4n kuuluvaa kielt\xc3\xa4. Vuonna 1983 kulangoja arvioitiin olevan noin 220\xc2\xa0000 henke\xc3\xa4. Sukukansoja ovat logonit ja tegesijet. P\xc3\xa4\xc3\xa4elinkeinot ovat maanviljely ja karjanhoito. Suurin osa harjoittaa perinteisi\xc3\xa4 uskontoja, osa on muslimeja.'